ขออนุญาตสอบถามค่ะคนที่เป็นหอบติดโควิดนานไหมค่ะที่ปอดจะกลับมาปกติ พอดีมีอาการหายใจไม่อิ่ม เหนื่อยง่าย แล้วก็มีไอแห้ง พอดีไปหา บอกว่าปอดปกติอาการนี้ไม่น่าจะเกี่ยวกับโควิดหรือโรคประจำตัวหอบหืดน่าจะเป็นกรดไหลย้อน เราเลยแอบงงๆว่ามันเกี่ยวกันหรอค่ะ ปล.ตอนติดโควิดเราก็ได้ยาต้าน
สวัสดีค่ะ หากมีภาวะที่ส่งผลต่อการทำงานของปอด เช่นภาวะหลอดลมตีบง่ายเช่นหอบหืด ภาวะถุงลมโป่งพอง หรือมีโรคร่วมอื่นๆเช่น เบาหวาน สูบบุหรี่จัดมานานๆ อาจส่งผลให้เมื่อติดเชื้อในทางเดินหายใจต่างๆเช่นโรคโควิด 19 นั้น อาจมีอาการรุนแรง และรักษายากมากขึ้นได้จากที่กล่าวมา ควรจะต้องยืนยันการวินิจฉัยเรื่องหอบหืดหรือกรดไหลย้อนให้แน่ชัด ด้วยการซักประวัติ ตรวจร่างกายต่อไป ซึ่งถ้ามีภาวะหอบหืดด้วย ก็ไม่จำเป็นว่าต้องเป็นโรคโควิดรุนแรงหรือนานกว่าคนอื่นเสมอไป หากโรคหอบหืดนั้นๆควบคุมได้ดีแล้ว หรือขณะนี้โรคไม่ได้กำเริบ